CELEX: 32021D0713
Language: lt
Date: 2021-04-29 00:00:00
Title: Komisijos įgyvendinimo sprendimas (ES) 2021/713 2021 m. balandžio 29 d. kuriuo nukeliama patvirtinimo, kad sulfonilfluoridą galima naudoti 8-o ir 18-o tipo biocidiniams produktams gaminti, galiojimo pabaigos data (Tekstas svarbus EEE)

2021 4 30   
               
               
                  LT
               
               
                  Europos Sąjungos oficialusis leidinys
               
               
                  L 147/21
               
            
         KOMISIJOS ĮGYVENDINIMO SPRENDIMAS (ES) 2021/713
         2021 m. balandžio 29 d.
         kuriuo nukeliama patvirtinimo, kad sulfonilfluoridą galima naudoti 8-o ir 18-o tipo biocidiniams produktams gaminti, galiojimo pabaigos data
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 14 straipsnio 5 dalį,
         pasikonsultavusi su Biocidinių produktų nuolatiniu komitetu,
         kadangi:
         
                     (1)
                  
                  
                     veiklioji medžiaga sulfonilfluoridas buvo įtraukta į Europos Parlamento ir Tarybos direktyvos 98/8/EB (2) I priedą kaip skirta naudoti 8-o ir 18-o tipo biocidiniams produktams gaminti, todėl pagal Reglamento (ES) Nr. 528/2012 86 straipsnį yra laikoma patvirtinta pagal tą reglamentą, jei laikomasi minėtos direktyvos I priede išdėstytų specifikacijų ir sąlygų;
                  
               
                     (2)
                  
                  
                     2017 m. birželio 28 d. pagal Reglamento (ES) Nr. 528/2012 13 straipsnio 1 dalį buvo pateikta paraiška pratęsti patvirtinimo, kad sulfonilfluoridą galima naudoti 8-o ir 18-o tipo biocidiniams produktams gaminti, galiojimą;
                  
               
                     (3)
                  
                  
                     2018 m. vasario 14 d. Švedijos vertinančioji kompetentinga institucija pranešė Komisijai apie savo sprendimą, priimtą pagal Reglamento (ES) Nr. 528/2012 14 straipsnio 1 dalį, kad turės būti atliktas išsamus paraiškos vertinimas. Pagal to reglamento 8 straipsnio 1 dalį vertinančioji kompetentinga institucija išsamų paraiškos vertinimą turi atlikti per 365 dienas nuo jos patvirtinimo;
                  
               
                     (4)
                  
                  
                     kompetentinga institucija atlieka išsamų paraiškos vertinimą pagal Reglamento (ES) Nr. 528/2012 14 straipsnio 3 dalį, todėl Europos cheminių medžiagų agentūra (toliau – Agentūra) per 270 dienų nuo vertinančiosios kompetentingos institucijos rekomendacijos gavimo turi parengti ir pateikti Komisijai nuomonę dėl veikliosios medžiagos patvirtinimo galiojimo pratęsimo;
                  
               
                     (5)
                  
                  
                     kad būtų pakankamai laiko paraiškai išnagrinėti, remiantis Įgyvendinimo sprendimu (ES) 2018/1479 (3), patvirtinimo, kad sulfonilfluoridą galima naudoti 8-o tipo biocidiniams produktams gaminti, galiojimo pabaigos data buvo nukelta iki 2021 m. birželio 30 d. ir ši data sutampa su patvirtinimo, kad sulfonilfluoridą galima naudoti 18-o tipo biocidiniams produktams gaminti pagal Komisijos direktyvą 2009/84/EB (4), galiojimo pabaigos data. Tačiau vertinančioji kompetentinga institucija dar nebaigė nagrinėti paraiškos ir dar nepateikė Agentūrai savo vertinimo ataskaitos ir vertinimo išvadų;
                  
               
                     (6)
                  
                  
                     2020 m. vasario 18 d. vertinančioji kompetentinga institucija paprašė pareiškėjo pateikti papildomos informacijos vertinimui atlikti pagal Reglamento (ES) Nr. 528/2012 8 straipsnio 2 dalį ir nustatė, kad 2022 m. kovo 31 d. yra galutinis terminas šiai informacijai pateikti;
                  
               
                     (7)
                  
                  
                     vadinasi, patvirtinimo, kad sulfonilfluoridą galima naudoti 8-o ir 18-o tipo biocidiniams produktams gaminti, galiojimas gali baigtis anksčiau negu bus priimtas sprendimas dėl jo patvirtinimo galiojimo pratęsimo. Todėl patvirtinimo, kad sulfonilfluoridą galima naudoti 8-o ir 18-o tipo biocidiniams produktams gaminti, galiojimo pabaigos datą tikslinga nukelti tiek, kad pakaktų laiko paraiškai išnagrinėti;
                  
               
                     (8)
                  
                  
                     atsižvelgiant į laiką, kuris vertinančiajai kompetentingai institucijai reikalingas vertinimui atlikti, o Agentūrai – nuomonei parengti ir pateikti, patvirtinimo galiojimo pabaigos datą tikslinga nukelti iki 2023 m. gruodžio 31 d.;
                  
               
                     (9)
                  
                  
                     sulfonilfluoridas tebelieka patvirtintas kaip skirtas naudoti 8-o ir 18-o tipo biodiciniams produktams gaminti laikantis Direktyvos 98/8/EB I priede nustatytų specifikacijų ir sąlygų, išskyrus patvirtinimo galiojimo pabaigos datą,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinimo, kad sulfonilfluoridą galima naudoti 8-o ir 18-o tipo biocidiniams produktams gaminti, galiojimo pabaigos data nukeliama iki 2023 m. gruodžio 31 d.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. balandžio 29 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 167, 2012 6 27, p. 1.
         
            (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).
         
            (3)  2018 m. spalio 3 d. Komisijos įgyvendinimo sprendimas (ES) 2018/1479, kuriuo nukeliama patvirtinimo, kad sulfonilfluoridą galima naudoti 8-o tipo biocidiniams produktams gaminti, galiojimo pabaigos data (OL L 249, 2018 10 4, p. 16).
         
            (4)  2009 m. liepos 28 d. Komisijos direktyva 2009/84/EB, iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą sulfonilfluoridą (OL L 197, 2009 7 29, p. 67).